20.03.2015.

**SAOPŠTENJE ZA MEDIJE**

**Okrugli sto u Mostaru ''NAJČEŠĆE NEPRAVILNOSTI NA IZBORNI DAN''**

Koalicija 'Pod lupom' održaće 24. marta/ožujka okrugli sto u Mostaru pod nazivom "NAJČEŠĆE NEPRAVILNOSTI NA IZBORNI DAN: Rezultat neobučenosti biračkih odbora ili planirane manipulacije od strane političkih subjekata?"

Ovaj okrugli sto je jedan od 3 regionalna događaja koja se organizuju kao nastavak aktivnosti na unapređenju izbornog zakonodavstva u BiH. Planirano je učešće predstavnika institucija vlasti iz ovog dijela BiH, predstavnika Centralne izborne komisije BiH i lokalne izborne administracije, te predstavnika građana, akademske zajednice, medija i civilnog društva.

Na okruglom stolu će biti prezentovan Konačni izvještaj o posmatranju izbora Koalicije Pod lupom sa preporukama (link za izvještaj: http://goo.gl/FJ7VJC), te inicirana diskusija o unapređenju izbornog zakonodavstva u BiH.

Okrugli sto će se održati sa početkom u 11:00 sati u hotelu Bristol u Mostaru. Planirano vrijeme za izjave za medije je u 12:30 sati.